COVID-19 looi toerisme en besighede op Ladysmith | Die Hoorn
COVID-19 looi toerisme en besighede op Ladysmith
Illona Februarie, eienaar van Parkside Gastehuis op Ladismith. Foto: Deon Meyer
NA die aankondiging deur pres Cyril Ramaphosa Maandagaand oor die inperking vanaf 27 Maart was Ladismith se strate Dinsdag verlate, drink­­plekke was gesluit en inwoners tuis.
Dit is duidelik dat COVID-19 ernstig deur inwoners opgeneem word.
Volgens Graham O’Connor, uit­voe­rende hoof van Spar wat die grootste supermark op Ladismith bedryf, het die winkelgroep voorsorgmaatreëls getref om tydens die pandemie hul personeel, klante en verskaffers se veiligheid te verseker.
Die Ladismith Apteek het ook op sy Facebookblad inwoners gevra om die apteek vooruit te skakel vir chro­niese en ander medisyne. Die me­disyne sal dan gereed wees wanneer die klant opdaag en hulle sal sodoen­de vinniger kan terugkeer huis toe.
Ilona February, eienaar van die Parkside Gastehuis op Ladismith, sê die toerisme­bedryf in ’n plattelandse dorp soos Ladismith kry ook baie swaar as ge­volg van die pandemie en dat almal deurloop omdat verblyf gekanselleer moes word.
Dit beteken ook dat tydelike wer­kers afgelê moes word. (Deur Deon Meyer)
Be the first to comment on "COVID-19 looi toerisme en besighede op Ladysmith"